Oslofotballen lider av at kun ett lag er i Eliteserien. Det har Tom Nordlie en løsning på.

Den tidligere Vålerenga- og Lillestrøm-treneren mener at noen av Oslo-lagene bak Vålerenga bør slå seg sammen for å skape et nytt topplag i hovedstaden.

Etter at Lyn sitt elitelag gikk konkurs i 2010 har Vålerenga vært alene om å representere oslofotballen på det øverste nivået. Nå er Lyn i 3.divisjon og stanger i konkurranse med klubber som Skeid, Kjelsås, Grorud og KFUM Oslo.

Slik tror Nordlie det vil forbli i lang tid fremover, dersom ikke noe drastisk skjer.

– Det er mulig at jeg banner i kirka nå, men Kjelsås, Grorud, Skeid, KFUM Oslo og Lyn blir ikke alle 1. divisjonslag. Da snakker jeg om seniorlaget, ikke ungdomsavdelingene, sier Nordlie til Aftenposten.

LES OGSÅ: Eliteseriespiller forteller om kontraktsbråket: – Jeg ble kalt ego og illojal